Sammendrag av teksthefte til Engelsk Eksamen 2013
Skrevet av Lea Victoria Evjen.
Hvis du ønsker å kopiere og dele ut til andre husk å oppgi meg som kilde.

Alternativ A1 – Fokuser på at mennesker endrer seg.

Tin Boy's Lament:

Nerd, bare 6'ere, sitter hjemme hver dag hele tiden og gjør lekser. En dag har han et problem med noe og klassens mest populære hjelper han. Han forelsker seg i henne, og de blir etter hvert gode venner. Plutselig blir hun spurt ut på date og sier ja. Gutten blir forbannet på henne. Til slutt skjønner han at pga. Personligheten hans ville han aldri ha turt å spurt henne ut og ville derfor aldri blitt sammen med henne. Til neste gang vet han at han må tørre å spørre jenta ut før noen andre.

The Life Of Harriet Tubman:

Født inn i slaveri rundt 1820, rømte i 1849, men returnerte til landet flere ganger slik at hun kunne redde andre familiemedlemmer og andre fra slaveriet. 
Vold var hun vant til, da hun hadde blitt slått flere ganger når hun var slave. 
Når Harriet begynte å bli voksen var ca. Halvparten av de Afrikansk-Amerikanske på østsiden av Maryland frie. I 1844 giftet Harriet seg med en fri svart mann – John Tubman. 
Etter Harriet hadde rømt til Philadelphia brukte hun undergrunnsnettverket (togbaner/trikker under jorda) til å reise til Pennsylvania. Når hun kom dit var hun overlykkelig og hun beskriver følelsen som om at hun hadde nådd himmelen. 
Istedet for å bli i denne trygge «himmelen» gjorde Harriet det til sitt mål i livet å redde sin egen familie og andre som levde i slaveri. En lov kom og gjorde det vanskeligere, men Harriet ga ikke opp og reddet mange slaver.
Harriet fortsatte å redde folk under borgerkrigen og jobbet som en kokk og sykepleier. Hun ble kjapt en spion og armert utkikker. Hun var den første kvinnen som ledet en armert ekspedisjon i krigen. 
Hun har blitt et ikon for amerikanere og hun er en av de mest berømte sivile i den Amerikanske historien. 
10.Mars 1990 ble til Harriet Tubman dagen.

Mo Farah:

Han ble født i Somalia. Livet var komfortabelt – helt greit. Dette var helt til det plutselig ble borgerkrig. Familien til Mo flyttet litt rundt i nabolandene før han og faren flyttet til England. Mo snakket lite engelsk. Han gikk på skole og drømte om å spille på Arsenal. Senere begynte han på «college» og der ble han oppdaget for sitt talent i sprint av sin gymlærer. Han vant flere priser i ung alder og jobbet i fast food kjeder og sportsbutikker etter han var ferdig på skolen. Han vant OL flere ganger.

Dorothy Lawrence:

Dorothy kopierte Joan De Arc og latet som hun var en mann for å få kjempe i 1. Verdenskrig. Hun var en krigsreporter. Hun lånte en uniform og ga inn falske papirer under navnet Denis Smith. Hun holdt i 10 dager før hun til slutt fryktet at hun ville bli oppdaget og ga seg inn. Hun ble først avhørt som spion, anklaget for å være prostituert og fikk ikke lov til å skrive om sine erfaringer. Hun endte opp på et mentalsykehus.

Lionel Louge (1880-1953):

I 1937 ble England sjokkert av å finne ut at Kong Edward den 8 abdiserte(gikk av som konge) for å gifte seg med en fraskilt amerikansk dame. Kong Edward's yngre bror måtte derfor ta over som konge, noe den fremtidige Kong George den 6 ikke hadde lyst til. George hadde store stammeproblemer og de ble enda verre når han måtte snakke i offentlighet. Mange leger prøvde å hjelpe han, men ingen klarte det. Som siste utvei dro han til en Australsk taleterapaut ved navnet Lionel Louge. Kong George ble tryggere på å snakke og trengte Lionel for å hjelpe ham gjennom mange store offentlige tale-sammenhenger. Kong George ble en svært elsket konge som hjalp England gjennom 2. Verdenskrig. Når kongen døde sendte hans kone – dronningmoren - et takknemlig brev til Lionel der hun fortalte hvor viktig han hadde vært for kongen. 

Young people reading a lot less:

Unge mennesker gjør mye: surfer på dataen, hører på iPodene sine, ser på tv, snakker med vennene sine. Men undersøkelser viser at det de ikke gjør er å lese. Bare 30 prosent av alle 13-åringer leser nesten hver dag. Ikke bare leser ungdom mindre, men de leser også verre – i følge rapportene. Rapportene viser at jo flere bøker ungdom har hjemme, jo mer leser de. Dette er 3 grunner til at færre leser: 1. Det er noe galt i vårt utdanningssystem. 2. Media viser for sjeldent til bøker – når media gjorde J.K Rowling til en kjendis kjøpte over 10 millioner bøkene hennes. 3. Livet vårt er komplett omgitt av tekniske duppeditter (mobil, iPad, iPods, PC, TV osv.) som forstyrrer.
(Teksten viser veldig mye til statistikker)

Alternativ A2 – Fokuser på at ting endrer seg.

How to Change:

Hvis du smiler bredt i 20 sekunder vil du føle deg gladere. Hvis du bare begynner smått å gjøre noe vil du ha lyst til å fortsette. Hvis du spiser med motsatt hånd enn den du vanligvis gjør ting med vil du spise mindre. Sitter du i mykere stoler er det større sjanse for at du er ettergivende, imens hvis du sitter i hardere stoler er det større sjanse for at du er mer bestemt.

Mobilen betyr frihet og grenser er mer sikkerhetsnett enn faktisk ekte grenser.
(Her er det masse statistikker igjen, noe som gjør det vanskeligere for meg å skrive om det. Les det selv værsåsnill.)

Not on Facebook?

I 1949 ble en bok kalt 1984 utgitt som omhandlet et fremtidig samfunn der man konstant blir sett på av myndighetene «Big Brother/Storebror» og der de vet alt om deg.
I dag har vi Facebook som gjør akkurat det samme. Vi legger igjen elektroniske spor som alle kan se – bryr vi oss?

Banking Via a Cellphone and a Shack:

Mavis Nonkongozelo velger å bruke mobilen for å spare penger i banken. Det er utrygt å gå til minibanken i det dårlige nabolaget, så det er enklere og tryggere å gå til «Five Sisters» som er en butikk i nærheten å banke. Slik sparer hun masse på en trygg måte.
(Statistikker igjen)

Female leaders:

Ellen Johnson Sirleaf er presidenten i Liberia – den første kvinnen i moderne Afrikansk historie. 
I Oktober 2011 var hun en av 3 damer som vant Nobels Fredspris. Hun har klart å fjerne tusenvis av Liberias gjeld rundt om i verden.

Julia Gillard er statsministeren i Australia. Julia er en disiplinert dame med masse ambisjoner. (På slutten er det oppsummert noen sitat av henne.)

Portia Simpson-Miller er Jamaicas statsminister. Hun er også forsvarsminister, utviklingsminister, informasjonsminister og sportsminister. Tidligere var hun leder over flere andre ministerposter også. Hun er kjent for å ta valget å gjøre Jamaica til en republikk istedet for å være en del av Dronning Elizabeth II's styre. Portia er det første regjeringsoverhodet i Jamaica som har gitt rettigheter til de homofile, bifile og transeksuelle statsborgerne. Portia er rangert som en av de 100 mest innflytelsesrike menneskene i verden i 2012.

The Life and Times of The Thunderbolt Kid:

I den første ruten blir det oppsummert forskjellige godterityper på 50-tallet. Godterier laget av voks og sure strå. 
I den andre ruten fortelles det at på den tiden var tegneserier det største. Nesten 100 millioner ble laget hver måned! I dag ser folk heller på serier enn å lese tegneserier. 
I den tredje ruten skriver de at folk ble oppsatt på atombomber. Når de ble testet strømmet det alltid folk dit. De var fascinert av den sopplignende røyken, og hadde ofte pikniker i nærheten.

Tiger Eyes:

Etter faren blir skutt i 7-eleven'en han jobber i må Davey dra til landet til sin onkel og tante med sin mor og lillebror. Davey er 15 og låner tantens sykkel for å sykle rundt i nabolaget. Området er beskrevet som svært vakkert. Hun sykler til en canyon der hun setter seg ned på en stein som henger utfor et stup. Det blir beskrevet hvor mye hun savner sin far. Hun klatrer ned canyonen(litt som et fjell, bare i en rødlig farge) og roper «Daddy». Noen svarer og forteller at han trodde at hun var i trøbbel. Han forteller at han heter Wolf og hun sier at hun heter Tiger og drar hjem igjen. Hun må tilbake på skolen igjen om 3 dager, og de resterende dagene drar hun til canyonen til Wolf. Wolf forteller henne historier om Anasaziene – de forhistoriske. Han forteller at de pleide å bo i canyonen. Den tredje dagen tar han med en bok til henne – De første amerikanerne. På den første siden står det «Til Tiger Eyes, som får meg til å le. Fra Wolf.» Før Davey drar hjem til Atlantic City legger hun igjen brev hun har skrevet til Wolf. Hun vet at han vil forstå.

Alternativ B – Fokus på livsendringer.

Black Mamba Boy:

Nadifa Mohamed skriver historien om sin somaliske far Jama og hans lange reise for å oppnå et bedre liv – i England. Tekstutdragene og intervjuet gir oss et bilde av en uvanlig person med en enorm viljestyrke – alt pga. håpet om et bedre liv. 
(Sitat av http://www.runenikolaisen.com )

«Den tiårige gategutten Jama har mistet sin mor. Faren, som han aldri har sett, er på et ukjent sted langt, langt unna. Det er Øst-Afrika. Året er 1935, og i Europa er forberedelsene til krig i gang. Det er da Jama bestemmer seg for å finne faren. Han legger ut på en lang reise. Alene og med aldeles for lite reisepenger. Reisen fører Jama langs Afrikas kyst til Egypt og videre nordover. Han reiser med kamel, lastebil og tog. Lange strekninger går han til fots. På sin reise blir Jama vitne til både stor menneskelighet og rå brutalitet. Han opplever den nådeløse krigsmaskinen. Men han gir aldri opp selv om faren synes å være flere dagers reise foran ham. Hele tiden.»
(Sitat: http://www.haugenbok.no/resultat.cfm?st=free&q=black%20mamba%20boy&p=1&r=1&cid=230055 )

The Giver:

Dette utdraget handler om Jonas som er 12 år gammel. Han bor i en annerledes verden der alt er under kontroll. Det er ikke krig eller frykt eller smerte. Det er heller ingen valg. I denne verdenen blir det valgt for deg hvilken rolle du skal spille i samfunnet. Når Jonas blir 12 år får han rollen som lærling hos «The Giver» eller Giveren om du vil. Giveren alene holder minnene av ekte smerte og gleden ved livet. Nå er det Jonas' tur til å ta over.

Før han ble valgt ut levde Jonas lykkelig sammen med sin søster Lily, mor og far. Han gikk på skole og hadde to bestevenner som het Asher og Fiona. 
I denne verdenen er det forskjellige symboler på at man har nådd visse stadier av livet. Når han var 7 fikk han en jakke som symboliserte uavhengighet, når han var 9 fikk han en sykkel som betyr at han var på tur ut av den beskyttende familien og til samfunnet.

Han må ta over minnene til den gamle mannen – Giveren – og det er en lang prosess. Han er ikke sikker på at han vil, men han må. I minnene til Giveren ligger tidligere generasjoners smerte og lykke. 
Han lærer at tidligere generasjoner hadde følelser som kjærlighet, og at de så fargene tydeligere.
Gjennom prosessen begynner han å stille spørsmål ved ting andre mennesker vedtok før han ble født. Og til slutt trekker han seg tilbake. Familien og vennene skjønner ikke ham, for hans verden har endret totalt. Han kan ikke leke uskyldige leker lengre da de minner han om ekte hendelser i tidligere generasjoner. Plutselig er han en tolvåring med minner av alle generasjonene som har vært. 

Miracle's Boys:

Dette utdraget handler om tre halvt-latinsk/halvt-afrikansk-amerikanske brødre som bor i New Yorks ghetto nabolag. Det er den eldste broren Ty'ree som har gitt opp skolen for å ta vare på brødrene etter moren døde. Charlie den mellomste som akkurat har kommet hjem fra en ungdomsanstalt(ungdomsfengsel), og den yngste broren Lafayette som er 13 og forteller historien. 

Lafayette forteller om broren Charlie og hvordan han har blitt til Nyecharlie etter han kom hjem fra anstalten. Charlie var snill, fortalte historier til Lafayette og ville ha reddet en hund hvis han kunne. Nyecharlie ordnet håret hele tiden, rakk finger og har ikke følelser. Han har også fått seg en ny venn som heter Aaron som er gjengmedlem og slem. Lafayette er opprørt, og prøver å få broren til å se til fornuft, men Nyecharlie er ikke interessert i å endre seg. 

En kveld ender Nyecharlie opp på en gjengkamp. Han blir funnet av politiet i en stjålet bil og slått halvt ihjel. Ty'ree og Lafayette drar på politistasjonen og besøker han. Lafayette har lyst til å klemme broren, men står imot og bare ser på han istedet. 

Når Lafayette kommer hjem drar han og spiller basketball med noen venner. Plutselig kommer Aaron – Nyecharlies slemme venn – og erter Lafayette. Han spør Lafayette om hvordan det går med broren, og Lafayette svarer med noen tøffe ord. Aaron prøver å slå han ned, men en annen kompis trekker han tilbake. Lafayette konkluderer med at han og broren ikke trenger Aaron, og at de er bedre enn ham uansett.